Piața terenurilor își revine în 2025 pe fondul interesului crescut pentru retail și rezidențial
Piața terenurilor din România a devenit mai activă în prima jumătate a acestui an, după un 2024 marcat de incertitudini politice și cerere scăzută, arată cel mai recent raport Colliers. Valoarea estimată a tranzacțiilor pentru proiecte imobiliare comerciale (excluzând segmentul industrial) s-a apropiat de 200 de milioane de euro, nivel sub cel din perioada similară din 2024, dar cu perspective mai bune pentru a doua parte a anului și pentru 2026.